CELEX: 62007CA0529
Language: lt
Date: 2009-06-11 00:00:00
Title: Byla C-529/07: 2009 m. birželio 11 d. Teisingumo Teismo (pirmoji kolegija) sprendimas byloje (Oberster Gerichtshof (Austrija) prašymas priimti prejudicinį sprendimą) Chocoladefabriken Lindt & Sprüngli AG prieš Franz Hauswirth GmbH (Erdvinis Bendrijos prekių ženklas — Reglamentas (EB) Nr. 40/94 — 51 straipsnio 1 dalies b punktas — Paraišką pateikusio asmens nesąžiningumui vertinti svarbūs kriterijai Bendrijos prekių ženklo paraiškos padavimo metu)

1.8.2009   
            
            
               LT
            
            
               Europos Sąjungos oficialusis leidinys
            
            
               C 180/8
            
         2009 m. birželio 11 d. Teisingumo Teismo (pirmoji kolegija) sprendimas byloje (Oberster Gerichtshof (Austrija) prašymas priimti prejudicinį sprendimą) Chocoladefabriken Lindt & Sprüngli AG prieš Franz Hauswirth GmbH
   (Byla C-529/07) (1)
   
   (Erdvinis Bendrijos prekių ženklas - Reglamentas (EB) Nr. 40/94 - 51 straipsnio 1 dalies b punktas - Paraišką pateikusio asmens nesąžiningumui vertinti svarbūs kriterijai Bendrijos prekių ženklo paraiškos padavimo metu)
   2009/C 180/12
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   Oberster Gerichtshof
   
      Šalys pagrindinėje byloje
   
   
      Ieškovė: Chocoladefabriken Lindt & Sprüngli AG
   
      Atsakovė: Franz Hauswirth GmbH
   
      Dalykas
   
   Prašymas priimti prejudicinį sprendimą — Oberster Gerichtshof — 1993 m. gruodžio 20 d. Tarybos reglamento (EB) Nr. 40/94 Dėl Bendrijos prekių ženklo (OL L 11, p. 1; 2004 m. specialusis leidimas lietuvių k., 17 sk., 1 t., p. 146) 51 straipsnio 1 dalies b punkto aiškinimas — Prekių ženklo paraišką pateikusio asmens „nesąžiningumo“ sąvoka — Prekių ženklo paraiškos pateikimas siekiant užkirsti kelią konkurentams toliau pardavinėti panašias prekes, jau įgijusias tam tikrą žinomumą — Šokoladiniai velykiniai zuikiai.
   
      Rezoliucinė dalis
   
   Vertindamas pareiškėjo nesąžiningumą 1993 m. gruodžio 20 d. Tarybos reglamento (EB) Nr. 40/94 dėl Bendrijos prekių ženklo 51 straipsnio 1 dalies b punkto prasme nacionalinis teismas turi atsižvelgti į visus nagrinėjamai bylai būdingus svarbius veiksnius, esančius žymens įregistravimo kaip Bendrijos prekių ženklo paraiškos pateikimo momentu, be kita ko, į:
   
               —
            
            
               tai, kad pareiškėjas žino ar turi žinoti, jog trečiasis asmuo bent vienoje valstybėje narėje naudoja tapatų ar su prašomu įregistruoti žymeniu galimą supainioti panašų žymenį tapačioms ar panašioms prekėms,
            
         
               —
            
            
               pareiškėjo ketinimą užkirsti kelią šiam trečiajam asmeniui toliau naudoti šį žymenį, taip pat
            
         
               —
            
            
               teisinės apsaugos, kuri naudojama trečiojo asmens žymeniui ir prašomam įregistruoti žymeniui, laipsnį.
            
         
      (1)  OL C 37, 2008 2 9.